钦定古今图书集成/方舆汇编/职方典/第1087卷 > 邵武府疆域图
## 钦定古今图书集成/方舆汇编/职方典/第1087卷 > 邵武府疆域图

本府

北跨珠寮仙亭之阴，抵于广信、铅山，凡三百里。东北界于分水岭，抵于建阳，凡六十里。

西北与西跨杉关，极高岭表，皆抵于建昌之新城，凡一百六十里。

南极金饶，界于汀州之宁化，凡三百四十里；东抵延平顺昌，一百二十里。

东南跨七台宝山之东南，限以溪流，界于将乐，凡一百四十里。

东至会城六百七十里

北达

京师四千八百三十里

广四百六十里，袤六百四十里。

邵武县：〈附郭。〉

东至顺昌界七十里

东南至将乐界七十里

西南至泰宁界七十里

西至新城界，五十五里。

西北至光泽界，五十五里。

北至建阳界七十里

东北至建阳界五十里

广二百六十里，袤二百里。

光泽县

东至邵武界三十里

南至邵武界，亦三十里。

西南至江西新城界七十里。

北至江西铅山界，二百里。

东北至建阳界一百里

西至江西泸溪界，八十里。

东西广一百里，南北袤二百二十里。

泰宁县

西至将乐界三十里

南至将乐界二十里

东南至建宁界五十里

西南至归化界一百里

西北至建宁县南界五十里。

北至邵武界八十里

东北至邵武界七十里

广一百一十里，袤一百里。

建宁县

东出朝天门，五里至将屯保，历分水源口、袁庄，凡三十里抵泰宁界。

东南自长吉历铙村《赤下赤上》，凡六十里，抵汀之归化界。

南出迎熏门五里至长吉保，历枫演官桥，都境六十五里，历都上八十里，又西南自冨田左折迤逦一百里，皆抵汀之宁化界。

西出庆丰门，历冨田、银坑、新城、客坊保，八十里抵江西之广昌界。

西北由黄溪、安仁历周平保六十里抵江西之新城界。

北出拱辰门，“由黄溪历蓝田五十里抵江西之南丰界。”

东北：亦由黄溪历开山，八十里抵江西之新城界。

东西广一百里，南北袤一百三十里。